Odense Adresse-Contoirs Efterretninger, 1848-09-20
J Anledning af et Jnserat fra Fredericia i Rand. Av. (hvorfra det er gaaet over i vort Blad, meddeler Borgermester Rahbek i Fredericia Følgende: Efterat nogle Borgere havde paataget sig, for at fremme den fornødne Orden og Fuldstændighed, at ombære til Huusværterne Schemata, der skulde udfyldes i Henhold til allerhøieste Kundgjørelse af 22 Juni 1818 om Udskrivning af den for Værnepligten hidtil fritagne Befolkning og Justitsministeriets Cirkulaire af 4 Julii, udvalgtes af Kommunalbestyrelsen efter Reglementet en Kommittee af Borgerrepræsentanterne Hansen og Asp samt Kæmner Valeur, der skulde foretage den fornødne Revision af Listerne. En Fortegnelse forfattedes nu over de i Anmeldelserne opførte Personer, der skulde tilsiges til Mød for Kommitteen og af hvem nærmere Oplysninger ansaaes fornødne, og da det senere befandtes, at enkelte Personer derpaa vare opførte om hvem ingen videre Oplysning behøvedes, bleve disse Navne overstrøgne, for ei at foranledige dem unødvendig Uleilighed. Jblandt de indkaldte Personer befandt sig Salomon Meyer, der af Faderen, Slagtermester Meyer, var opført paa hans Schema uden at udfylde Rubrikkerne om hans Livsstilling, Fødselsaar og om han var Sø= eller Landværne pligtig. Ved Mødet, hvor, efter Reglementet, min Fuldmægtig, Olsen, var tilstede med Lægdsrullen til Oplysning - selv havde jeg der som Borgermester intet at gjøre - udeblev Salomon Meyer, hvorimod hans Broder, Hartvig Meyer, som ei var indkaldt, fremstillede sig og efter hvad Kommitteen har tilført Politiprotokollen i den mod ham anlagte Jnjuriesag, viste han sig fra Begyndelsen af impertinent, yttrede: det var Kjeltringstreger; og erholdt han derfor paa hans studsige Spørgsmaal det citerede Svar af Fuldmægtig Olsen og blev paalagt at forlade Forsamlingen. De øvrige indkaldte og mødte Personer oplystes nu om Anledningen til, at nogle Navne vare overstrøgne, og yttredes af dem Misbilligelse med Meyers Forhold. Ved Jnjuriesagens Jnkamination, da Kommitteen lod tilføre Protokollen, at Fuldmægtig Olsen opfyldte dens Ønske da han udviste ham af Forsamlingen, da Forretningerne et kunde fremmes under et saa støiende og injurierende Forhold, og nedlagte Paastand, udbrød Jndstævnte, at Klagerne nu vilde snoe dem fra Sagen, men de skulde Satan lyne i ham ikke saaledes komme fra dett, paastode Klagerne, at han efter Lovens 112-2 strax skulde erlægge Mulkt med 3 Lod Sølv for Banden og Skjælden i Retten. Jndstævnte betydedes Lovens Bydende, og da han erklærede, at han ei kunde erlægge Mulkten, men var villig til at lade sig arrestere for at afsone den, hensattes han, i Betragtning af hans Faders Stilling som Borger i et Værelse ved Tingstuen. Strax derefter, saavidt jeg erindrer omtrent et Qvarteer, indfandt Kjøbmand Hirsch og Slagtermestrene Willestoft og Cohn sig, og tilbøde for hans Faders Skyld at ville erlægge Mulkten, naar han maatte løslades, idet de erkjendte hans uforskammede Forhold. Tilbudet modtoges og han blev løsladt. At der i denne Anledning har hersket Misnøie blandt Stadens Jndvaanere og Talen har været om at befrie ham om Aftenen, derom har jeg ei erfaret de Mindste, ei heller efter Undersøgelsen kunne erholde nogen Oplysning. Det Hele er derfor, ligesom den Misnøie, der skal have yttret sig ved Samlingen paa Raadhuset, en Opdigtelse for at begrunde de i Jnseratet indførte aldeles ugrundede Jnvektiver.